CELEX: 32007R1416
Language: lt
Date: 2007-12-03 00:00:00
Title: 2007 m. gruodžio 3 d. Komisijos reglamentas (EB) Nr. 1416/2007, nustatantis galutinę datą, iki kurios turi būti pateiktos pagalbos už privatų saugojimą kiaulienos sektoriuje paraiškos

4.12.2007   
            
            
               LT
            
            
               Europos Sąjungos oficialusis leidinys
            
            
               L 316/3
            
         
      KOMISIJOS REGLAMENTAS (EB) Nr. 1416/2007
   2007 m. gruodžio 3 d.
   nustatantis galutinę datą, iki kurios turi būti pateiktos pagalbos už privatų saugojimą kiaulienos sektoriuje paraiškos
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1), ypač į jo 4 straipsnio 6 dalį,
   kadangi:
   
               (1)
            
            
               Pagalba už privatų kiaulienos saugojimą, suteikta taikant 2007 m. spalio 26 d. Komisijos reglamentą (EB) Nr. 1267/2007, nustatantį išsamias pagalbos už privatų kiaulienos saugojimą teikimo taisykles (2), teigiamai paveikė kiaulienos rinką, todėl galima tikėtis, kad kiaulienos kainos laikinai stabilizuosis. Todėl nuo šiol yra tikslinga nebeteikti pagalbos už privatų kiaulienos saugojimą.
            
         
               (2)
            
            
               Kiaulienos vadybos komitetas nepateikė savo nuomonės per pirmininko nustatytą laiką,
            
         PRIĖMĖ ŠĮ REGLAMENTĄ:
   1 straipsnis
   Galutinė data, iki kurios turi būti pateiktos pagalbos už privatų saugojimą paraiškos kiaulienos sektoriuje, yra 2007 m. gruodžio 4 d.
   2 straipsnis
   Šis reglamentas įsigalioja 2007 m. gruodžio 4 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 3 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 282, 1975 11 1, p. 1. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 283, 2007 10 27, p. 53.